《登麦斜岩》
明代·郑岳

麦斜迢递隐丹丘，不用登临说胜游。怪石盘空开鸟径，晴云归洞湿龙湫。

高僧老去岩姿变，独客閒来世念休。杖策更寻尘外侣，题诗聊为壁间留。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。